open-index/open-wikipedia-markdown huggingface dataset:
Իռա Լոսկո

**Իռա Լոսկո** (, ), մալթացի երգչուհի։ Ներկայացրել է Մալթան Եվրատեսիլ 2002 և Եվրատեսիլ 2016 երգի մրցույթներում։

## Կենսագրություն
### Վաղ տարիներ և կարիերայի սկիզբ
Իռա Լոսկոն ծնվել է 1981 թվականի հուլիսի 31-ին Սլիմայում։ Մանկության տարիներից Իռա Լոսկոն հետաքրքրվել է երաժշտությամբ, ելույթ է ունեցել դպրոցական տարբեր միջոցառումների ժամանակ։ 1997 թվականից մինչև 2002 թվականը նա հանդես է եկել «Tiara» խմբի կազմում, որը 2001 թվ-ին թողարկել է իր միակ ալբոմը՝ «Hi-Infidelity»։ 1999 թվականին Իռա Լոսկոն սկսել է մենակատարի կարիերան։ Նույն թվականին նա մրցանակի է արժանացել որպես Մալթաի ամենախոստումնալից արտիստ։

2000 թվականին Իռա Լոսկոն մասնակցել է Եվրատեսիլ երգի մրցույթի Մալթայի նախընտրական փուլին՝ ներկայացնելով «Shine» և «Falling in Love» երգերը, որոնք գրավել է 6-րդ և 7-րդ տեղերը համապատասխանաբար։

Հաջորդ տարի Իռա Լոսկոն Եվրատեսիլի նախընտարական փուլին մասնակցել է 4 երգով՝։ «we’ll Ride the Wind» (11-րդ տեղ место), «Deep Inside My Heart» (8-րդ տեղ), «don’T Give Up» (4-րդ տեղ) և «Spellbound» (2-դ տեղ)։ Նույն տարվա հունիսին նա «Spellbound» երգը ներկայացնում է Սերբիայում անցկացված միջազգային երգի փառատոնում և 43 մասնակիցների շարքում զբաղեցնում 10-րդ տեղը։

### Եվրատեսիլ 2002
2002 թվականին Լոսկոն հաղթում է Եվրատեսիլ երգի մրցույթի նախընտրական փուլում և «Seventh Wonder» երգով ներկայացնում Մալթան Տալլինում անցկացված մրցույթում։ Եվրատեսիլում Իռան զբաղեցնում է 2-րդ տեղը, ինչը լավագույն արդյունքն է Մալթայի համար (միայն Կյարա ՍԻռակուսան է կարողացել կրկնել այդ հաջողությունը՝ 2005 թվականի Եվրատեսիլ երգի մրցույթում գրավելով 2-րդ տեղը։ Հաղթելու համար Իռա Լոսկոյին չի բավականացրել ընդամենը 1 միավոր։

### 2003-2014 թվականներ
2003 թվականին Իռա Լոսկոն կատարել է «Reaching Higher» երգը, որը դարձել է 2003 թվականի Եվրոպայի փոքր պետությունների խաղերի հիմնը։ 2004 թվականին Իռա Լոսկոն թողարկել է իր առաջին ալբոմը՝ «Someone Else», որն ունեցել է համաշխարհային հաջողություն։ 2005 թվականին նա թողարկել է իր 2-րդ ալբոմը՝ «Accident Prone», իսկ 2008 թվականին 3-րդը՝ «Fortune Teller»։ 2014 թվականին թողարկված «The Fire» ալբոմը, ունեցել է առևտրային մեծ հաջողություն, արժանացել է միջազգային բազմաթիվ մրցանկաների և երկար ժամանակ գլխավորել է iTunes-ի մալթայական բաժինը։

### Եվրատեսիլ 2016
մինի
2016 թվականին Իռա Լոսկոն կրկին մասնակցել է Եվրատեսիլ երգի մրցույթի Մալթայի նախընտրական փուլին։ Կիսաեզրափակչում նա կատարել է 2 երգ՝ «Chameleon» և «that’s Why I Love You», սակայն միայն առաջինն է անցել եզրափակիչ։ Ազգային ընտրության փուլի եզրափակչում, որը տեղի է ունեցել 2016 թվականի հունվարի 23-ին, Իռա Լոսկոն հաղթել է և հնարավորություն ստացել ներկայացնելու Մալթան Ստոկհլում անցկացվելիք Եվրատեսիլ երգի մրցույթում։

## Ծանոթագրություն

## Արտաքին հղումներ
* Страница певицы в Фейсбуке
* Евровидение 2016 Мальта - Ира Лоско с песней «Walk on Water», информация про участницу

Կատեգորիա:21-րդ դարի երգչուհիներ
Կատեգորիա:Եվրատեսիլ 2002 երգի մրցույթի մասնակիցներ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Մալթացի երգչուհիներ
Ապիա, Տոկելաու

**Ապիա** (), Նոր Զելանդիայի անդրծովյան տարածք Տոկելաուի փոքրիկ կղզիներից է։ Գտնվում է Տոկելաուի ամենամեծ օղակակղզու՝ Նուկունոնուի հյուսիսարևելյան շրջանում։ Անմարդաբնակ կղզի է։ Կղզին հիմնականում ծածկված է արևադարձային բուսականությամբ։

## Ծանոթագրություններ


Կատեգորիա:Նուկունոնու
Կատեգորիա:Տոկելաուի կղզիներ
Ջրընկալ օլիմպիական

**Ջրընկալ օլիմպիական** (), Հրանունկազգիների ընտանիքին պատկանող բազմամյա ծաղկաբույս է։

## Տարածում
Հիմանականում հանդիպում է Հայկական ՍՍՀ-ի հյուսիսարևելյան շրջաններում, վերին անտառային, ինչպես նաև Ստեփանավանի, Սպիտակի և Իջևանի տարածքների մերձալպյան գոտիներում։

## Կառուցվածք
Զարգացած է արմատային համակարգը, հողում խորանում է մինչև 60 սմ։ Բարձրությունը հասնում է 35-40 սմ-ի։
Տերևները՝ կապտականաչավուն են, կտրտված և շատ գեղեցիկ։Ունի յուրահատուկ դուրեկան բուրմունք։ Պսակը՝ երկնագույն, պսակաթերթիկները սպիտակ են կենտրոնում մինչև 7 սմ տրամագծով։ Ծաղկման շրջանում մեկ բույսի վրա բացվում է մինչև 25-30 ծաղիկ։ Բազմանումը կատարվում հիմնականում սերմերով նաև թփի բաժանման միջոցով։ Ցանքը կատարում են աշնանը կամ վաղ գարնանը։ Ծաղկել սկսում է ցանքի հաջորդ տարվանից, ավելի առատորեն ծաղկում է կյանքի երրորդ տարում։ Սվերասեր, չափավոր խոնավասեր բույս է, պահանջում է սննդանյութերով հարուստ ստրուկտուրային հողեր։

## Նշանակություն
Մեծ է նաև ջրընկալի բուժիչ նշանակությունը։ Դեռևս վաղ ժամանականերից օգտագործվել է ժողովրդական բժշկության մեջ, որպես հակալնդախտային՝ ցավազրկիչ։ Իր մեջ պարունակում է նաև ալկալոինդներ։

## Օգտագործում
Հիմնականում օգտագործվում է լանդշաֆտային ոճի ծաղկադեկորատիվ ձևավորումներում, մեծ մասամբ ստվերում գտնվող կոմպոզիցիաներում հատկապես քարապարտեզներում, ալպինարիաներում։ Ծաղիկները օգտագործվում են ծաղկափնջերում և ծաղկային վերադաշնակումներում։ Բազմացման համար սերմերը կարելի է հավաքել անմիջապես բնությունից։

## Գրականություն
* Լ․ Վ․ Հարությունյան «Քո շրջապատի ծաղիկները»
* Флора СССР. В 30 т. / Гл. ред. акад. В. Л. Комаров; Ред. тома Б. К. Шишкин. — М.—Л.: Изд-во АН СССР, 1937

Կատեգորիա:Հրանունկազգիներ
Արվեստների համադրություն

[մինի|«Արնոլֆինի զույգի դիմանկարը», [Յան վան Էյք]]
**Արվեստների համադրություն** (արվեստների սինթեզ), կերպարվեստի և դեկորատիվ արվեստի տարբեր տեսակների օրգանական զուգակցումը ճարտարապետության հետ՝ գեղարվեստա–ճարտարապետական ամբողջական ստեղծագործություն (շինություն, շենքերի համալիր, ինտերիեր) կերտելու նպատակով։ Արվեստների համադրությունը ենթադրում է գաղափարա–գեղարվեստական միևնույն մտահղացմամբ պայմանավորված ստեղծագործության հորինվածքի միասնություն, բոլոր տարրերի մասշտաբների, համաչափությունների, ռիթմի համաձայնեցվածություն։

## Տես նաև
* Գեղարվեստական կերպար

## Աղբյուրներ
# Левандовский С. О сюжете и композиции // Художник. 1981, № 4. С.58-61.
# Гончаров А. О композиции // Художник. 1981, № 6. С.34-37.

Կատեգորիա:Կերպարվեստ
Կանաչ թատրոն Զեմֆիրայում

«**Կանաչ թատրոն Զեմֆիրայում**», լիամետրաժ երաժշտական ֆիլմ, որը ստեղծվել է Զեմֆիրայի՝ Մոսկվա քաղաքի Կանաչ թատրոնում ունեցած համերգի տեսանյութերով։ Այս ֆիլմը Ռենատա Լիտվինովայի առաջին փորձն է երաժշտական կինոյում։

## Սյուժե
Ֆիլմը ընդգրկում է 2007 թվականի հունիսի 8-ին տեղի ունեցած համերգին Զեմֆիրայի կատարած երգերի ձայնագրությունները, ինչպես նաև նրա մենախոսությունները։ Բացի համերգի կադրերից, ֆիլմում գործածվել են նաև նախկինում լայն հասարակությանը անհասանելի վավերագրական կադրեր 2007 թվականի գարնան եվրոպական տուրից և Ռուսաստանում տեղի ունեցած աշնան համերգներից։

## Թողարկում
Ֆիլմի պրեմիերան կայացել է 2008 թվականի փետրվարի 21-ին։ Այնուհետև ֆիլմը թողարկվել է DVD ձևաչափով։ Blu-ray Disc ձևաչափով ֆիլմը դուրս է եկել 2008 թվականի հոկտեմբերի 7-ին։

## Երգերի ցանկը
# Почему (Ինչու)
# П.М.М.Л. (Ներիր ինձ իմ սեր)
# Любовь как случайная смерть (Սերը նման է պատահական մահվան)
# Лондон (Լոնդոն)
# Трафик (Երթևեկություն)
# Ракеты (Հրթիռներ)
# Доказано (Ապացուցված է)
# Созрела (Հասունացել է)
# Брызги 
# Маечки (Շապիկներ)
# Во мне (Իմ մեջ)
# Мальчик (Տղա)
# Шкалят датчики 
# Хочешь? (Ուզու՞մ ես)
# Ариведерчи (Արիվեդերչի)

## Մրցանակներ
2008 թվականին ֆիլմը ճանաչվեց լավագույն երաժշտական ֆիլմ «*Степной волк*» մրցանակաբաշխության ժամանակ, ըստ երաժշտական քննադատ Արտեմիյ Տրոիցկիի։

## Ծանոթագրություններ

## Արտաքին հղումներ
* 

Կատեգորիա:2000-ականների ռուսերեն ֆիլմեր
Կատեգորիա:2008 ֆիլմեր
Կատեգորիա:Ռուսական երաժշտական ֆիլմեր
Ֆրանս Եփսոն Ուալ

**<span>Ֆրանս </span>Եփսոն Ուալ** (; դեկտեմբերի 19, 1998),  շվեդ երգիչ։ Շվեդիայի ներկայացուցիչը Ստոկհոլմում տեղի ունեցած Եվրատեսիլ 2016 երգի մրցույթում՝ «If I Were Sorry» երգով։

2006 թվականի նկարահանվել է «ԲինգոԼոտո» հեռուստահաղորդման մեջ։ «Elias» խմբի հետ համատեղ թողարկած «Who's da Man» երգը երկար ժամանակ գրավում էր երկրի բարձրագույն չարտերը։

Դրանից հետո նա ձայնագրել է «Kul med Jul» սուրբծննդյան երգը և թողարկել իր առաջին ալբոմը՝ «Da man» վերնագրով։

## Կենսագրություն
Ֆրանսիա հայրը եղել է բրիտանացի, ով ծնվել է Նիգերիայում, իսկ մայրը եղել է շվեդուհի։ Ֆրանս ազատորեն խոսում է երկու լեզուներով՝ անգլերեն և շվեդերեն։ Իր կյանքի մեծ մասը նա անցկացրել է Լոնդոնում, որտեղ սովորել է երաժշտությանը։ Ֆրանսը ունի զույգ քույր և կրտսեր եղբայր։

## Սկավառակագրություն
* 2006: *Da Man*
* 2008: *Fotbollsfest*
* 2015: *Sitting inside*

## Ծանոթագրություն

Կատեգորիա:1998 ծնունդներ
Կատեգորիա:21-րդ դարի երգիչներ
Կատեգորիա:Անձինք այբբենական կարգով
Կատեգորիա:Դեկտեմբերի 19 ծնունդներ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Երաժիշտներ այբբենական կարգով
Կատեգորիա:Շվեդ երգիչներ
Կատեգորիա:Շվեդիան Եվրատեսիլ երգի մրցույթում
Անթառամ ծաղկակիցավոր

**Անթառամ ծաղկակիցավոր** (), աստղածաղկազգիների ընտանիքի բույս։ Անթառամի բազմաթիվ տեսակներ կան, որոնցից մի քանիսն էլ աճում են մեր հանրապետությունում (ալիքանման (ունդուլաթում), հայկական)։

## Բնութագիր
250px|մինի|Անթառամ ծաղկակիցավոր
Մշակության մեջ ամենուրեք հանդիպում է ծաղկակիցավոր անթառամը լիածաղիկ սպիտակ, բրոնզադեղին, նարնջագույն, վարդագույն, մուգ մանուշակագույն, երբեմն՝ դարչնագույն և այլ նրբերանգներով ծաղիկներ։ Մասսայական ծաղկում են հուլիսից մինչև ուշ աշուն։ Իր հայրենիքում` Ավստրալիայում, բաղմամյա բույս է, սակայն մեր կլիմայական պայմաններում մշակվում է որպես միամյա։ Շատ բարձր է գնահատվում ծաղիկների անթառամությունը, քանի որ կարծր և գեղեցիկ է ծաղկապսակը, որը պահպանվում է երկար տարիներ։ Սերմերը ցանում են մարտին կամ ապրիլի սկզբին՝ կիսատաք ջերմոցներում։ Սերմերը ծլում են 1-2 շաբաթում, որոնք վերատնկում են արկղերում կամ ջերմոցներում, որից հետո տեղափոխում են դաշտ, հունիս ամսին։ Անթառամը լուսասեր է, ջերմասեր նաև չորադիմացկուն։ Պահանջում է սննդանյութերով հարուստ հողեր։ Մեր հանրապետությունում առավել տարածված տեսակը ալիքանման անթառամի կարմրավարդագույն տեսակն է, երբեմն հանդիպում է բաց վարդագույն։ Ծաղկում են հունիս-օգոստոս ամիսներին։ Աճում է կիսաանապատային գոտու քարքարոտ լանջերին (Երևան, Գառնի, Գողթ, Ուրցի լեռներ)։ Հայկական անթառամի ծաղիկները բաց դեղնավուն են կամ սպիտակավուն՝ կանաչ շերտիկներով։ Աճում է նույն վայրերում։

## Տարածում
Անթառամի մի շարք տեսակներ կան, որոնցից մի քանիսն էլ աճում են մեր հանրապետությունում (ալիքանման (ունդուլաթում) հայակական)։ Իր հայենիքում Ավստրալիայում բազմամայա բույս է, սակայն մեր կլիմայական պայմաններում մշակվում է որպես միամյա։

## Նշանակություն
Երկուսն էլ ունեն մանրէասպան և բուժիչ նշանակություն։

## Գրականություն
* Լ.Վ. Հարությունյան «Քո շրջապատի ծաղիկները»
* Henckel v. Donnersmarck, Leo F. V., Graf. (1806). Adumbrationes plantarum nonnullarum horti Halensis academici selectarum (in Latin). Halae: Formis F. A. Grunerti, Patr. p.&nbsp;5.

Կատեգորիա:Աստղածաղկազգիներ
Պլազմայի ֆիզիկա

**Պլազմայի ֆիզիկա**, ֆիզիկայի ճյուղ, որը ուսումնասիրում է պլազմայի վարքն ու հատկությունները, մասնավորապես, մագնիսական դաշտերում։
Պլազման դիտարկվում է որպես ոչկառուցվացքային և քվազիչեզոք համակարգ կազմված կոլեկտիվ դինամիկայով օժտված լիցքավորված մասնիկներից։

Խիտ պլազմայի՝ ֆիզիկայի համար ճշգրիտ է այն պնդումը, որ կարելի է իրեն համարել հոծ միջավայրի ֆիզիկայի ենթաբաժին, քանի որ խիտ պլազմայի ուսումնասիրման ժամանակ խոսքը մասնակի կամ լրիվ իոնացված հոծ միջավայրի մակրոսկոպիկ վարքի մասին է։ Սակայն չլիցքավորված պլազման ոչ միշտ է ադեկվատորեն նկարագրվում հոծ միջավայրի մեխանիկայի մեթոդներով։

## Ուսումնասիրության հիմնական ուղղություններ
*պլազմայի կայունությունը արտաքին դաշտերում
*ալիքները պլազմայում
*պլազմայի էլեկտրական, մագնիսական և օպտիկական հատկությունները
*դիֆուզիան,հաղորդականությունը և այլ կինետիկ երևույթները պլազմայում
*պլազմայի դինամիկան իր մեջ գերսառեցված մագնիսական դաշտի հետ
*տիեզերական պլազմայի ֆիզիկան (իոնոսֆերա, աստղերի կառուցվածք, միջաստղային և միջգալակտիկական տարածությունների պլազմա)
*պլազմայի մրրկայնությունը
*պլազմայի ոչ գծային դինամիկական կառուցվածքը
*պլազմայում կոլեկտիվ երևույթները

## Հիմնական կիրառություններ

*պլազմայի պահումը մագնիսական թակարդներում (Տոկամակ, Ստելլատոր);կառավարվող թերմոդինամիկ սինթեզ
*մագնիսահիդդրոդինամիկ գեներատոր
*պլազմային հրթիռային շարժիչ

## Ուսումնասիրման և ուսուցման կազմակերպում

Ամենից բարձր իմպակտ գործոնը մասնագիտացված ամսագրերից պարունակում է «Physics of Plasmas» ամսագիրը, որը հրատարակվում է Ամերիկական ֆիզիկայի համալսարանի կողմից։

Ռուսաստանի գիտությունների ակադեմիան հրատարակում է «Физика плазмы» ամսագիրը։

## Ծանոթագրություններ

## Գրականություն
* Арцимович Л.А., Сагдеев Р.3. Физика плазмы для физиков. — М.: Атомиздат, 1979.
* Арцимович Л. А. Элементарная физика плазмы. — 3-е изд. — М.: Атомиздат, 1969. — 189 с.
* Кингсеп А. С. Плазма как объект физических исследований // Соросовский образовательный журнал, №2. — 1996.
* Кролл Н, Трайвелпис А. Основы физики плазмы. — М.: «Мир», 1975.
* Чен Ф. Введение в физику плазмы. — М.: «Мир», 1987.

Կատեգորիա:Պլազմայի ֆիզիկա
Քաջվարդ չինական

**Քաջվարդ չինական** (), Հրանունկազգիների ընտանիքին պատկանող բազմամյա ծաղկաբույս է։
## Տարածում
Հայրենիքը Չինաստան է։

## Կառուցվածք
Տերևները մուգ կանաչ գույն ունեն և խիստ կտրտված են։ Ծաղիկները խոշոր են, լայն պսակաթերթիկներով, մեծ մասամբ լիաթերթ (կան նաև կիսալիաթերթ և հասարակ ծաղիկներ)։ Բնության մեջ հանդիպում են ձյունասպիտակից մինչև վարդագույն, մուգ արնակարմիր, դարչնակարմիր գույներով։ Ծաղիկները լինում են վարդանման լիաթերթիկ, մեխականման, վաղ և ուշ ծաղկող։ Գեղեցիկ ծաղիկների, հաճելի բուրմունքի, առատ և վաղ ծաղկման շնորհիվ քաջվարդը լայն տարածում ունեցող և սիրված ծաղկատեսակներից մեկն է համարվում։

## Բազմացում
Բազմանում է թփի բաժանման միջոցով, սերմերով, անդալիսով, ցողունային կտորներով, պատվաստով։ Սերմերը ծլում են 1-2 տարվա ընթացքում։ Բույսերը ծաղկում են 3-4 տարում։ Ծաղկի ծաղկման համար շատ մեծ նշանակություն ունի վեգետատիվ բազմացման ճիշտ ժամկետների ընտրությունը։

## Օգտագործում
Մեծ օգտագործում ունի ծաղկադեկորատիվ ձևավորումներում, այնպես էլ կտրած ծաղիկներ ստանալու համար։ Քաջվարդի ծաղիկներն արժեքավոր են, հնուց ի վեր օգտագործվում են ծաղկային վերադաշնակումների համար հատկապես մեծ օգտագործում ունեն Ճապոնիայում և Չինաստանում։ Մշակության մեջ տարածված են նաև քաջվարդի մի շարք այլ տեսակներ (նրբատերև, լութես, մանրատերև, ծառանման և այլն)։

## Գրականություն
* Լ.Վ. Հարությունյան «Քո շրջապատի ծաղիկները»
* Об условности указания класса двудольных в качестве вышестоящего таксона для описываемой в данной статье группы растений см. раздел «Системы APG» статьи «Двудольные».

Կատեգորիա:Հրանունկազգիներ
Լեզ Օմերգ

**Լեզ Օմերգ** (), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Նուայե-Սյուր-Ժաբրոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04140.

## Աշխարհագրություն
left|thumb|Լեզ Օմերգի շրջակայքի քարտեզ
Կոմունան սկիզբ է առնում Ժաբրոն, վտակԴյուրանսի։ Ժաբրոնի հովիտը բաժանում է Լեզ Օմերգը հարևաննեից Մոնֆրոկ:Համայնքի տարածքում է հոսում նաև Կրոկը։ Համայնքի մի մասը, համապատասխան է նախկին Օմեգին, նախքան նրա միաձուլումը Վիլսեշին. զբաղեցնում է խորշ Լյուր սարի ստվերային մասում։

## Բնակչություն
Համայնքի բնակչությունը 2008 թվականին կազմում էր 123 մարդ։

## Տնտեսություն
2007 թվականի տվյալներով 78 աշխատունակ տարիքի մարդկանցից (15-64 տարեկան) 55-ը տնտեսապես ակտիվ էին, 15-ը անգործ (ակտիվության ցուցանիշը 70,5 %, 1999 թվականին եղել է՝ 73,0 %)։ 55 աշխատունակ բնակիչներից 45-ը աշխատում էին (25 տղամարդ և 20 կին), անասհ անգործ էին 10-ը (5 տղամարդ և 5 կին) ։ 23 մարդկանցից 2-ը աշակերտներ կամ ուսանողներ են, 13-ը թոշակառու, 8-ը չէին աշխատում այլ պատճառներով.

## Տեսարժան վայրեր
* Եկեղեցի Սեն Պեր օ Լեն  
* Մատուռ Սենտ Անդրե

## Տես նաև
* Ֆրանսիայի շրջանների ցանկ

## Ծանոթագրություննոր

* 
*
Լը Վեռնե (Վերին Պրովանսի Ալպեր)

**Լը Վեռնե** (, ), համայնք Ֆրանսիայի Պրովանս Ալպեր Լազուր ափ մարզի Վերին Պրովանսի Ալպեր գավառում։ Մտնում է Սեն կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04237։

## Բնակչություն
Համայնքի բնակչությունը 2008 թվականին կազմում էր 126 մարդ։

## Տնտեսություն
2007 թվականի տվյալներով 85 աշխատունակ տարիքի մարդկանցից (15-64 տարեկան) 62-ը տնտեսապես ակտիվ էին, 23-ը անգործ (ակտիվության ցուցանիշը 72,9 %, 1999 թվականին եղել է՝ 76,3 %)։ 62 աշխատունակ բնակիչներից 59-ը աշխատում էին (29 տղամարդ և 30 կին), անաշխատանք էին 3-ը (2 տղամարդ և 1 կին)։ 23 անգործ մարդկանցից 4-ը աշակերտներ կամ ուսանողներ են, 9-ը թոշակառու, 10-ը չէին աշխատում այլ պատճառներով։

## Տեսարժան Վայրեր
* Եկեղեցի 
* Եկեղեցի Սեն Մարտ 
* Ժամատուն Սեն Պանկրաս 
* Օրատորիա Սեն Ռոշ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ամառային օլիմպիական խաղեր 2004

**Ամառային XXVIII օլիմպիական խաղերը** (պաշտոնական **XXVIII Օլիմպիական խաղեր**), տեղի են ունեցել Հունաստանի մայրաքաղաք Աթենքում 2004 թ-ի օգոստոսի 13-ից օգոստոսի 29-ը։ Մրցումներին մասնակցեցին 10 625 սպորտսմեններ 201 երկրներից։ Խաղարկվել են 301 կոմպլեկտ մեդալներ 28 սպորտաձևերից։ Օլիմպիական խաղերին այցելել են3 875 479 մարդ։

### Քաղաքի ընտրություն
Աթենքը ընտրվել է Խաղերի անցկացման վայր ՄՕԿ-ի (Միջազգային օլիմպիական կոմիտե) 106-րդ սեսիայի ընթացքում, որը տեղի է ունեցել Լազանյայում 1997 թվականի սեպտեմբերի 5-ին։ Բացի Աթենքից հայտ էին ներկայացրել Հռոմը, Քեյփթաունը, Ստոքհոլմը, Բուենոս Այրեսը, իսկ Սանկտ Պետերբուրգը հանեց նախնական ներկայացված հայտը։

### Օլիմպիադայի նախապատրաստություններ
2004 թվականի նոյեմբերի 13-ին Հունաստանը հաշվարկեց Օլիպիադայի ծախսերը, որը կազմեց 8,954 մլրդ եվրո (մոտ 11,2 մլրդ դոլար)։ Ծախսերի մեջ ներառված չէին խաղերի համար կառուցված շինությունների, անվտանգության ապահովման ծախսերը, որը կազում էր 1,08 մլրդ եվրո (1,35 մլրդ դոլար)։
NBC Universal հեռուստաընկերությունը վճարել էր ՄՕԿ-ին 793 մլն դոլար ԱՄՆ-ում հեռարձակման իրավունքի համար։ NBC Universal-ի բոլոր հեռուստաալիքներով (NBC, CNBC, MSNBC, Bravo, USA Network & Telemundo) շաբաթվա 7 օրերի ընթացքում 24 ժամյա հեռարարձակում էր իրականացվում։
Վախենալով ահապեկչական գործողություններիվ, Հունաստանը մեծացրեց Օլիմպիական խաղերի անվտանգության համար նախատեսված ծախսերը մինչև 970 մլն եվրո (1,2 մլրդ դոլար)։ Մոտ 70000 ոստիկանության աշխատակիցներ հսկում էին Աթենքը։

### Բացման արարողություն
Օլիմպիադայի բացման արարողությունը տեղի ունեցավ 2004 թվականի օգոստոսի 13-ին։ Արարողության բեմադրիչն էր ռեժիսոր և խորիոգրաֆ Դիմիտրիս Պապաիոնին։
Միջոցառման առաջին մասում դաշտը իրենից ներկայացնում էր մեծ ջրային տարածք` լիճ, որի վրա տեղի էր ունենում թատերականացված ներկայացում։ Երկրորդ մասում ջուրը բաց թողնվեց և սկսվեց մասնակից-երկրների շքերթը, որը ուղեկցվում էր Թիեստոի կենդանի ելույթով։ Երրորդ` պաշտոնական մասում, XXVIII ամառային օլիմպիական խաղերը հայտարարվեցին բացված և բարձրացվեց ՄՕԿ-ի դրոշը։ Չորրորդ` կուլմինացիոն մասում վառվեց Օլիմպիական կրակը և տոնական հրավառություն։

## Ծանոթագրություններ

Կատեգորիա:Ամառային օլիմպիական խաղեր 2004
Կատեգորիա:Սպորտային մրցություններ Աթենքում
Որոնողական ռոբոտ

**Որոնողական ռոբոտ** («վեբ-սարդ»), որոնողականի տվյալների հենք տվյալների մուտքագրման նպատակով ինտերնետային էջերի ընտրության համար նախատեսված և որոնման համակարգի բաղկացուցիչ հանդիսացող ծրագիր է։

Գործողությունների սկզբունքով սարդը հիշեցնում է սովորական բրաուզերին։ Այն վերլուծում է էջի բովանդակությունը, որոշակի հատուկ տեսքով պահպանում է այն որոնողական մեքենայի սերվերի վրա և հղումներով անցնում է հաջորդ էջերին։ Որոնողական մեքենաների տերերը երբեմն սահմանափակում են կայքի ներսում սարդի մուտքի խորությունը և տեսածրվող տեքստի առավելագույն չափը, ինչի հետևանքով որոնողական մեքենան կարող է չափազանց մեծ կայքերն ինդեքսավորել ոչ ամբողջովին։

Բացի սովորական սարդերից գոյություն ունեն այսպես կոչված «փայտփորիկներ»՝ ռոբոտներ, որոնք «թակում են» ինդեքսավորված կայքը, որպեսզի ստուգեն դրա հասանելիությունը։ Էջերի շրջանցման կարգը, այցելության հաճախությունը, ցիկլավորումից պաշտպանությունը, ինչպես նաև նշանակալի տվյալների առանձնացման չափանիշները որոշվում են տվյալային որոնման ալգորիթմներով։ Մեծ մասամբ մի էջից մյուսին անցումն իրականացվում է առաջին և հաջորդող էջերում պարունակվող հղումներով։ Շատ որոնման համակարգեր օգտագործողին հնարավորություն են տալիս նաև կայքն ինքնուրույն ավելացնել ինդեքսավորման հերթում։ Սովորաբար դա էականորեն արագացնում է կայքի ինդեքսավորումը, իսկ այն դեպքերում, երբ արտաքին ոչ մի հղում չի տանում դեպի կայք, գործնականում միակ հնարավորությունն է նշել նրա գոյությունը։

Կայքի արագ ինդեքսավորման ևս մեկ միջոց է հանդիսանում որոնման ծառայություններին պատկանող վեբ-վերլուծիչ համակարգերի ավելացումը կայքում։ Օրինակ ինչպիսիք են՝ Google Analytics, metrika.yandex.ru և top.mail.ru-ն՝ համապատասխանաբար Google-ից, Yandex-ից և Mail.Ru-ից։
Կայքի ինդեքսավորումը կարելի է սահմանափակել robots.txt նիշքի օգնությամբ։
Ինդեքսավորումից ամբողջական պաշտպանություն կարելի է ապահովել այլ միջոցներով, օրինակ՝ կայքի վրա գաղտնաբառի տեղադրմամբ կամ մինչ բովանդակությունն ստանալը գրանցման ձևի լրացման պահանջով։

## Գրականություն
* Cho, Junghoo, "Web Crawling Project" , UCLA Computer Science Department.
* A History of Search Engines, from Wiley
* WIVET is a benchmarking project by OWASP, which aims to measure if a web crawler can identify all the hyperlinks in a target website.
* Shestakov, Denis, "Current Challenges in Web Crawling" and "Intelligent Web Crawling", slides for tutorials given at ICWE'13 and WI-IAT'13.

## Աղբյուրներ
* https://web.archive.org/web/20110819221144/http://help.yandex.ru/webmaster/?id=995324

Կատեգորիա:Վեբ ծրագրավորում
Կատեգորիա:Որոնողական համակարգեր
Կատեգորիա:Ռոբոտներ
Հերալդ

** Հերալդ**, թագավորական ընտանիքի կամ ֆեոդալի արարողակարգի պետ։ Նրա պարտականություններից էր զինախաղերի և արարողությունների կազմակերպումը։ 
Միջին դարերում յուրաքանչյուր թագավորական ընտանիք ուներ իր զինանշանը, որոնք բնորոշում են իրենց ազնվական ընտանիքի առանձնահատկությունները և պետք է անկրկնելի լիներ։ Ասպետը կրում էր իր զինանշանը մարտի գնալիս և զինախաղերի ժամանակ, որով նրան հեշտությամբ ճանաչում էին։ Պատերազմների ժամանակ հերալդն հակառակորդին էր փոխանցում պատերազմող բանակների հաղորդագրությունները։ Հետևաբար յուրաքանչյուր հերալդ պետք է քաջածանոթ լիներ զինանշաններին՝ ճշգրիտ ինֆորմացիա փոխանցելու համար։ Հերալդն ինքն էր ընտրում իր ընտանիքի զինանշանի համար  հարմար գույները, զարդանախշերը։ Հերալդիկայի նշաները ունեին հատուկ նշանակություն։ Օրինակ անկյունագիծը նշանակում էր, որ զինանշանը կրող հերալդի ծնողները ամուսնացած չէին։ Սա միջին դարերում կարևոր էր, քանի որ ապօրինածին որդիները չէին կարող ժառանգել հոր տիտղոսը և հողերը։ Եթե երկու ազնվական ընտանիքներ միավորվում էին ամուսնական կապով, ապա հարսի և փեսայի զինանշանները համակցվում էին և պատկերվում վահանի երկու մասերում։Վահանի երկու կողմերում պատկերված էին երկու կերպարներ, որոնք կարծես պահում էին այն։ Այդ կերպարները հաճախ կենդանիներ էին լինում` առյուծ, այծեղջյուր, կամ էլ առասպելական՝ միեղջյուր և արծվառյուծ։ Պաշտպանները սովորաբար երևում էին ամբողջական զինանշանի վրա։

## Զինանշանի նշանակությունը  պատերազմների  ժամանակ
Ասպետները զինանշանով զարդարված վահանը կրում էին զրահի վրայից։ Մարտից հետո հերալդը զինանշաններով պարզում էր վիրավորների և սպանվածների ինքնությունը։
Հերալդի ավագ որդին օգտագործում էր հոր զինանշանը՝ որոշ տարրեր ավելացնելով, որոնք կոչվում էին պիտակներ։ Այն հերալդի ավագ որդին կրում էր միայն հոր կենդանության օրոք։ Պիտակն անցնում են ուսերով, հորիզոնական գծի ձև ուներ, որոնք միանում էին դեպի ներքև իջնող երեք ավելի հաստ գծերով։ Հոր մահից հետո որդին հանում էր պիտակը։

## Աղբյուր
*Տ. Հովսեփյան ՙՙ«1000 հարց և պատասխան» Երևան, «Տիգրան  Մեծ» հրատարակչություն

Կատեգորիա:Մասնագիտություններ
Բարսեղ Կանաչյանի անվան երաժշտական քոլեջ

**Համազգայինի «Բ. Կանաչյան» երաժշտական քոլեջ**, հիմնվել է 1983 թվականին։

## Պատմություն
«Բ. Կանաչյան» երաժշտական քոլեջում կա շուրջ 200 աշակերտ. առաջին տնօրենը եղել է Վաչե Պարսումյանը, ապա հաջորդաբար տնօրենի պաշտոնը վարել են տիկին Սոնա Քյուփելյանը, Սեդրակ Սեդրակյանը, Երվանդ Երկանյանը, իսկ այժմ՝ Արմեն Քեչեկը։

Դասավանդվում են դաշնամուրի, ջութակի, կիթառի և զանազան լարային և այլ նվագարանների գործնական և տեսական դասընթացներ։ Մասնակցում է տարբեր տեսակի մրցումների։ Երաժշտական քոլեջում կա նաև երաժշտական գրադարան։ Ավարտածները՝ հատուկ համաձայնագրի տվյալներով կարող են կատարելագործել իրենց երաժշտական ուսումը Հայաստանի «Կոմիտաս»-ի անվան երաժշտական ուսումնարանում։

## Ծանոթագրություններ

Կատեգորիա:Բեյրութի հայկական դպրոցներ
Կատեգորիա:Լիբանանահայ երաժշտություն
Մոն դը Կա

**Մոն դը Կա** (), կովի կաթից պատրաստված ֆրանսիական եփած մամլված պանիր։

## Պատմություն
Պանիրը հնարվել է 1816 թվականին Վրատ Սպենսենյա աբբայության վանականների կողմից Մայեն դեպարտամենտում։ Պանիրն արտադրվել է 1890 թվականից։

## Պատրաստում
Մոն դը Կա պանիրը հասունանում է խոնավ նկուղներում 2 ամիս շարունակ։ Հասունացման գործընթացի ժամանակ պանիրը լվանում են աղաջրով, որը պարունակում է «Bíxa orellána» ծաղկի սերմերի բնական երանգը, ինչի շնորհիվ պանիրը ստանում է նարնջագույն գույն։

Տարեկան արտադրվում է 220 տոննա Մոն դը Կա։

## Նկարագրություն
Պանրի գլուխը, որը պատված է ոսկեգույն կեղևով, ունի շրջանաձև տեսք։ Դրա տրամագիծը 20 սմ է, հաստությունը 4-5 սմ, քաշը մոտավորապես 1,8 կգ է։ Յուղայնությունը՝ 40–45 % է։
Կիսակարծր նարնջագույն միջուկն ունի փոքր անցքեր։ Պանիրն ունի նուրբ համ։

Մոն դը Կա պանիրը լավագույնս համապատասխանում է չոր սպիտակ մշկընկույզի գինիների կամ սպիտակ Graves–ների հետ։

Պանիրն օգտագործում են նաև առավոտյան սուրճի հետ։

## Ծանոթագրություններ

## Արտաքին հղումներ
* Liste des fromages du Nord-Pas-de-Calais
* Jean Froc, *Balade au pays des fromages*, éditions Quae, 2007  
* *Tout fromage* de Jean-Charles Karmann, éditions Minerva, 2007   
* site de l'abbaye du Mont des Cats

Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Լը Կաստելար Մելան

**Լը Կաստելար Մելան** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Արևմտյան Դին լե Բեն կանտոնի կազմի մեջ։ Կոմունայի շրջանը՝ Դին լե Բեն։

Համայնքի INSEE կոդ՝ 04040։

## Բնակչություն
Համայնքի բնակչությունը 2008 թվականին կազմում էր 55 մարդ։

## Տնտեսություն
2007 թվականի տվյալներով 39 աշխատունակ տարիքի մարդկանցից (15-64 տարեկան) 25-ը տնտեսապես ակտիվ էին, 14-ը անգործ (ակտիվության ցուցանիշը 64,1 %, 1999 թվականին եղել է՝ 67,9 %)։ 25 աշխատունակ բնակիչներից 24-ը աշխատում էին (14 տղամարդ և 10 կին), անաշխատանք էին 1 տղամարդ։ 14 անգործ մարդկանցից 5-ը աշակերտներ կամ ուսանողներ են, 4-ը թոշակառու, 5-ը չէին աշխատում այլ պատճառներով։

## Տեսարժան Վայրեր
* Դղյակ Կաստելլար, ոչնչացվել է 1977 թվականի հունվարի 31-ին
* Եկեղեցի Նոտր Դամ,զանգ 1642 թվականի
* Ժամատուն Սեն Պիեր
* Ժամատուն Սեն Վենսան (XI դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Լուռ տունը (ֆիլմ)

**Լուռ տունը** (), սարսափ ֆիլմ, արտադրված ԱՄՆ-ում և Ֆրանսիայում, որի համաշխարհային պրեմիերան կայացել է 2011 թվականի հունվարի 21-ին։

## Սյուժե
Հայրը աղջկա հետ միասին տեղափոխվում է իրենց հին տուն, որտեղ երկար տարիներ չեն բնակվել։ Նրանք պետք է վերանորոգեն այն և վաճառեն։ Որոշ ժամանակ անց հայրը անհետանում է, իսկ աղջիկը սկսում է լսել անհասկանալի ձայներ և տեսնել տարօրինակ իրեր, որոնք կապված են նրա ոչ այդքան ուրախ մանկության հետ։

## Դերերում

## Նկարահանող խումբ
* Ռեժիսորներ- Քրիս Քենտիս, Լորա Լաու
* Պրոդյուսերներ- Լորա Լաու, Անես Մենտրե, Եվա Դիդերիքս, Ջորջ Պհասվել, Թոմաս Ֆաթոն, Adeline Fontan Tessaur, Մեյր Գալ, Լինեթ Հաուել, Քրիստին Կոնվիտց, Միկի Լիդել
* Սցենարի հեղինակներ- Գուստավո Էռնանդես, Լորա Լաու 
* Օպերատոր- Իգոր Մարտինովիչ
* Կոմպոզիտոր- Նատան Լարսոն
* Նկարիչներ- Ռոշել Բերլիներ, Մելիսա Բ. Միլլեր, Լինն Ֆալկոներ, Ռոբերտ Կովելման

## Հետաքրքիր փաստեր
* Ֆիլմը համարվում է ուրուգվայական «Համր տուն» ֆիլմի, որի պրեմերիան եղել է 2010 թվականին, ամերիկյան տարբերակը։
* Ֆիլմը նկարահանվել է առաջին անգամից։

## Ծանոթագրություններ

## Արտաքին հղումներ
* Ֆիլմի թրիլերը YouTube-ում։

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Նյու Յորք նահանգում նկարահանված ֆիլմեր
Կատեգորիա:Սարսափ ֆիլմեր
Կատեգորիա:Ֆիլմեր ինցեստի մասին
Կատեգորիա:Ֆրանսիական սարսափ ֆիլմեր
Համախումբ

Վիճակագրության մեջ **համախումբը** նույն առարկաների կամ երևույթների բազմություն է, որը գտնվում է ինչ-որ հարցի կամ փորձի հետաքրքրության շրջանակներում։ Վիճակագրական համախումբը կարող է լինել իրականում գոյություն ունեցող օբյեկտների խումբ (օրինակ՝ Ծիր Կաթինի շուրջ բոլոր աստղերի բազմությունը)։ Վիճակագրական վերլուծության հիմնական գաղափարը ընտրված ինչ-որ համախմբի վերաբերյալ տվյալների արտադրումն է։

Վիճակագրական եզրակացության մեջ համախմբի ենթաբազմությունը (վիճակագրական նմուշ) ընտրվում է, որպեսզի ներկայացնի համախումբը վիճակագրական վերլուծության մեջ։ Եթե նմուշն ընտրված է ինչպես հարկն է, ապա ողջ համախմբի բնութագիրը կարող է լինել գնահատված նմուշի համապատասխան բնութագրիչներից։

## Ենթահամախումբ
Մեկ կամ ավելի հավելյալ հատկություններ կիսող համախմբի ենթաբազմությունը կոչվում է **ենթահամախումբ**։ Օրինակ՝ եթե համախումբը բոլոր եգիպտացիներն են, ապա ենթաբազմությունը բոլոր եգիպտացի տղամարդիկ են։ Նմուշը համախմբի ենթաբազմությունն է, որը չի ընտրվել որևէ հավելյալ հատկություն կիսելու համար։

Նկարագրական վիճակագրությունը կարող է առաջ բերել տարբեր արդյունքներ տարբեր ենթահամախմբերի համար։ Օրինակ՝ ինչ-որ դեղորայք կարող է ունենալ տարբեր ազդեցություններ տարբեր ենթահամախմբերի վրա, և այդ ազդեցությունները կարող են լինել անորոշ կամ հեռացված, եթե այդպիսի հատուկ ենթահամախմբերը առանձին չեն ճանաչված կամ հետազոտված։

Նույն կերպ մեկը կարող է հաճախ գնահատել պարամետրերը ավելի ճշգրտորեն, եթե այդ մեկը բաժանի ենթահամախմբերը։ Օրինակ՝ մարդկանց հասակների բաշխումը ավելի ճշգրիտ է մոդելավորված, եթե տղամարդկանց և կանանց ենթահամախմբերն առանձին են։ 
Ենթահամախմբերից կազմված համախմբերը կարող են մոդելավորվել խառնուրդ մոդելներով, որոնք միավորում են ենթահամախմբերի բաշխումները ամբողջական համախմբերի բաշխումների հետ։ Եթե նույնիսկ ենթահամախմբերը լավ են մոդելավորված տրված պարզ մոդելներով, ընդհանուր համախումբը կարող է լավ չհամապատասխանել տրված մոդելին, իսկ դրա արդյունքը ենթահամախմբերն են։ Օրինակ՝ տրված է երկու հավասար ենթահամախմբեր և երկուսն էլ նորմալ են բաշխված։ Եթե դրանք ունեն նույն միջին քառակուսային շեղումը և տարբեր միջիններ, ապա ընդհանուր համախումբը ցույց կտա քիչ հավանականային բաշխման սրություն համեմատած եզակի նորմալ բաշխման հետ, քանի որ ենթահամախմբերի միջինները ընկնում են ընդհանուր բաշխման ուսերին։ Եթե բավականաչափ բաժանենք, դրանք կձևավորեն երկմոդալ բաշխում, հակառակ դեպքում այն ունի լայն գագաթ։ Ավելին, այն կներկայացնի գերդիսպերսիա համեմատած տրված վարիացիայով եզակի նորմալ բաշխման հետ։ Այլ դեպքում, եթե նույն միջինով և տարբեր միջին քառակուսային շեղումով երկու ենթահամախմբեր տրված լինեն, ապա ընդհանուր համախումբը ցույց կտա ավելի մեծ սրություն ավելի ծանր պոչերով (համապատասխանաբար ավելի նեղ ուսեր), քան եզակի բաշխումը։

## Տես նաև
*Նմուշ (վիճակագրություն)
*Նմուշականացում (վիճակագրություն)

## Ծանոթագրություններ

## Արտաքին հղումներ
*Statistical Terms Made Simple

Կատեգորիա:Վիճակագրություն
Էնդի Ռոդիկ

**Էնդրյու «Էնդի» Ստեֆան Ռոդիկ** (, ), ամերիկացի պրոֆեսիոնալ թենիսիստ։

* ԱՄՆ թենիսի բաց առաջնության հաղթող 2003 թվական, ԱՄՆ բաց առաջնության եզրափակիչ 2006 թվական 
* Ուիմբլդոնի մրցաշարի եզրափակիչ (2004, 2005, 2006)  
* Ավստրալիայի թենիսի բաց առաջնության կիսաեզրափակիչ (2003, 2005, 2007, 2009) 
* ԱՄՆ թենիսի հավաքականի կազմում՝ Դևիսի գավաթի հաղթող 2007 թվական 
* Մենախաղերի արդյունքով եղել է աշխարհի առաջին ռակետ 2003 թվական նոյեմբերի 3-ից և պաշտպանել է տիտղոսը 13 շաբաթ շարունակ

## Վաղ տարիներ
Ռոդիկը ծնվել է Օմահայում, Ջերրի և Բլանշ Ռոդիկների ընտանիքի երրորդ երեխան է։ Հայրը գործարար է, իսկ մայրը դասավանդել է դպրոցում, հիմա նա ղեկավարում է Էնդի Ռոդիկի բարեգործական հիմնադրամը, որի նպատակն է օգնել երեխաներին։ Համալսարանում ուսանելու տարիներին Ջորջիայում խաղացել է տեղի բասկետբոլի թիմում, որտեղ իր խաղընկերն է եղել մեկ այլ ամերիկացի թենիսիստ Մարդի Ֆիշը։ Մանկության տարիներին երկրպագել է Անդրե Աղասիին։

## Սպորտային կարիերա
### 2000-2002
Ռոդիկը պրոֆեսիոնալ կարիերան սկսում է 2000 թվականին։

### 2003 (աշխարհի առաջին ռակետ)
Առաջին լուրջ հաջողությունը կարիերայում լինում է Ավստրալիայի բաց առաջնությունում կիսաեզրափակիչ դուրս գալը։

**2003 թվականին ԱՄՆ թենիսի բաց առաջնությունում մասնակցությունը**

## Ձեռքբերումներ
* Թենիսի բաց առաջնությունների պատմության մեջ Էնդի Ռոդիկի կողմից սահմանած ռեկորդները

## Ծանոթագրություններ

## Աղբյուրներ
* Կենսագրությունը biography կայքում 
* Էնդի Ռոդիկը ATP կայքում

## Արտաքին հղումներ

* 
* Էնդի Ռոդիկ հիմնադրամի պաշտոնական էջ

Կատեգորիա:Ամերիկացի թենիսիստներ
Քուն (նկար, Սալվադոր Դալի)

**«Քուն»** (), Սալվադոր Դալիի նկարները, որը ստեղծվել է 1937 թվականին։ Այն համարվում է նրա լավագույն աշխատանքներից մեկը։ Քունը շատ կարևոր էր Դալիի համար, որի միջոցով և նկարագրում էր իր պարանոյիդ ֆանտազիաները։

## Նկարագրություն
Այս նկարում Դալին ցույց է տվել մեծ և փափուկ գլուխը, որը առանց մարմնի է։ Քնածին, քուն մարմնավորողին, անհրաժեշտ են շատ հենարաններ, որոնք պահում են գլուխը և պահում են երեսի դիմագծերը։ Հենարանները խոսում են իրականության փխրունության մասին, անգամ շան մասին, որը նստած է նկարի աջ կողմի ներքևի մասում։ Կապույտ գույնը ուժեղացնում և առանձնացնում է նկարը ռացիոնալ աշխարհից։

Նկարը մտնում է Դալիի աշխատանքների մեջ «Պարանոյա և պատերազմ անունով» (): Դալին նկարել է այն Կրեուս հրվանդանի վրա, որտեղ նա փնտրում է «իրական, նյութական երազատեսության հիմքը» և փորձում է փրկվել մոռացությունից։

## Ծանոթագրություններ

Կատեգորիա:1937 նկարներ
Կատեգորիա:Մասնավոր հավաքածուներում գտնվող նկարներ
Կատեգորիա:Սալվադոր Դալիի նկարներ
Սուրբ Մարիամ Աստվածածին եկեղեցի (Տորոնտո)

**Սուրբ Մարիամ Աստվածածին եկեղեցի** (), հայ առաքելական եկեղեցի Կանադայի Տորոնտո քաղաքում։ Ընդգրկված է Մեծի Տանն Կիլիկիո կաթողիկոսության կազմում։

Եկեղեցին պաշտոնապես հիմնադրվել է 1983 թվականին, առաջին պատարագը տեղի է ունեցել 1983 թվականի ապրիլի 10-ին։

## Պատմություն
մինի
Տորոնտոյի հայկական համայնքի կենտրոնը (Հայ կեդրոն) և A.R.S. ցերեկային դպրոցը հիմնադրվել են 1979 թվականին, սակայն հայկական եկեղեցի համայնքում չի եղել։ Տորոնտոյի հայ համայնքը դիմել է կանադական և Արևելյան Ամերիկայի թեմի Կիլիկիայի կաթողիկոսին՝ եկեղեցի կառուցելու խնդրագրով։ 1982 թվականին Կանադայի առաջնորդարանը և Արևելյան Ամերիկայի թեմը տվել են եկեղեցի կառուցելու թույլտվություն։

Վարդապետ Խաժակ Հակոբյանը դարձել է եկեղեցու առաջին հովիվը 1983 թվականին։ Եկեղեցական ծառայությունները մատուցվել են Տորոնտոյի Բեյվյու պողոտայում գտնվող Սուրբ Ավգուստին անգլիկան եկեղեցում մինչև նոր եկեղեցու կառուցումը։

Եկեղեցին հանդիսավոր կերպով օծվել է 1990 թվականի մայիսի 27-ին Կիլիկիայի կաթողիկոս Գարեգին Բ-ի կողմից։

2012 թվականի գարնանը եկեղեցին վերանորոգվել է Կանադայի առաջնորդանիստ արքեպիսկոպոս Խաժակ Հակոբյանի հովանու ներքո։

## Հոգևոր հովիվներ
* Խաժակ Հակոբյան (ապրիլի 10, 1983 - դեկտեմբերի 9, 1994)
* Շահե Փանոսյան (դեկտեմբերի 9, 1994 - դեկտեմբերի 19, 2002)
* Մեղրիկ Փարիկյան (դեկտեմբերի 19, 2002 - մասյիսի 10, 2014)
* Ստեփանոս Փաշայան (նոյեմբերի 3, 2014 – հունվարի 7, 2016)
* Կոմիտաս Փանոսյան (օգոստոս, 2012)

## Ծանոթագրություններ

## Արտաքին հղումներ
* Սուրբ Մարիամ Աստվածածին եկեղեցու կայքը

Կատեգորիա:20-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կանադայի թեմի վանքեր և եկեղեցիներ
Կատեգորիա:Տորոնտոյի եկեղեցիներ
Խաչիկ Մանուկյան

**Խաչիկ Վաչագանի Մանուկյան** (), հայ բանաստեղծ, 1991 թվականից Հայաստանի գրողների միության անդամ։

## Կենսագրություն
Ծնվել է 1964 թվականի մարտի 3-ին Էջմիածին քաղաքում։ Սովորել է Էջմիածնի թիվ 2 միջնակարգ դպրոցում։ 1982-1984 թվականներին ծառայել է սովետական բանակում։ 1989 թվականին ավարտել է Երևանի պոլիտեխնիկական ինստիտուտը։ Աշխատել է «Մեծամոր» պատմահնագիտական թանգարանում՝ որպես ավագ գիտաշխատող։

Եղել է «Աղբյուր» մանկապատանեկան հանդեսի պոեզիայի բաժնի խմբագիր։ Այնուհետև՝ Էջմիածնի քաղաքապետարանի «Մշակույթ» միացյալ տնօրինության գլխավոր տնօրեն։ 1991 թվականից ՀԳՄ անդամ է։ Նրա ստեղծագործությունները թարգմանվել են անգլերեն, ֆրանսերեն, գերմաներեն, ռուսերեն, պարսկերեն, սերբերեն, լեհերեն, վրացերեն։

## Ստեղծագործություններ
* «Իմ այգին» (1987)
* «Վիրավոր խաչ» (1992)
* «Զարմանալի ժամանակը» (1992)
* «Գոյահանդես» (1996)
* «Շերտ» (1998)
* «Բիբլիական ընդմիջումներ» (2001)
* «Արա և Շամիրամ» (2002)
* «Մինուսը, պլյուսը և մյուսները» (2003)
* «Անցումներ» (2004)
* «Վավերացումներ» (2008)
* «Ոսկեփետուր ուժ» (2009) 
* «Էն աշխարհը չի» (2010)
* «Թռչնապար» մանկական (2013)
* «Եթերային ապարանք» (2016)

2015-2016 թվականներին լույս է տեսել Խաչիկ Մանուկյանի ստեղծագործությունների 4 հատորյակը։

## Պարգևներ
* ՀՀ պետական «Ոսկե եղեգ»
* ՀՀ-ում Իրանի Իսլամական Հանրապետության դեսպանատան գրական մրցանակ
* ՀԳՄ Ավ. Իսահակյանի անվան մրցանակ (կրկնակի)
* Դ. Վարուժանի ամենամյա մրցանակ
* Մ. Սարգսյանի անվան լավագույն գրքի մրցանակ (2009)
* «Մայրական երախտագիտություն» մեդալ
* Մայր Աթոռ Ս.Էջմիածնի «Սուրբ Գրիգոր Նարեկացի» մեդալ
* ՀՀ մշակույթի նախարարության «Գրիրգոր Նարեկացի» մեդալ
* ԵԿՄ մեդալ
* ՀՀ պաշտպանության նախարարության 1-ին մրցանակ

## Ծանոթագրություններ

## Արտաքին հղումներ
* Բանաստեղծություններ 
* Բանաստեղծ. «Գիրք տպագրելը սեղանային է դարձել»
* «Arc Publications»-ը հրատարակել է «Ժամանակակից վեց հայ բանաստեղծներ» ժողովածուն
* Խաչիկ Մանուկյանի մասին Հայաստանի գրողների միության կայքում

Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Լեհաստանի հայ մշակութային ընկերություն

**Լեհաստանի հայ մշակութային ընկերություն**, հիմնադրվել է 1985-ին Կրակովում։ Հիմնադիրն ու նախագահը լեհահայ Ադամ Տերլեցկին է։ Ընկերությունը հրատարակում է ՀՄԸ Տեղեկագիր՝ Լեհաստանի մշակույթի ու արվեստի նախարարության ֆինանսական օգնությամբ։ Տեղեկագրում հրապարակվում են լեհահայ գաղութի ու Հայաստանի պատմությանը, մշակույթին, ինչպես նաև այժմեական հիմնախնդիրներին նվիրված գիտաճանաչողական հոդվածներ։ Տեղեկագրի եռանդուն գործիչներից է ազգությամբ լեհ, Կրակովի Յագելոննյան համալսարանի պրոֆեսոր, իրանագետ և ճանաչված հայագետ, ակադեմիկոս Անջեյ Պիսովիչը։

Լեհաստանի հայերը սկսած XV-րդ դարից զգալի վաստակ են ունեցել ինչպես հայ, այնպես էլ լեհ գիտական մտքի ու մշակույթի հատկապես աստվածաբանության, փիլիսոփայության, պատմագիտության զարգացման գործում։ Լեհահայության ստեղծած մշակութային արժեքները կարևոր դեր են խաղացել Լեհաստանի հայ գաղութի ազգային հիմքերն ամրապնդելու գործում, հարստացրել հայկական մշակույթը։ Միևնույն ժամանակ լեհահայերը զգալի ավանդ են ներդրել նաև լեհ մշակույթի տարբեր բնագավառների զարգացման գործում։

## Ծանոթագրություններ

Կատեգորիա:Լեհահայ մշակութային կազմակերպություններ
Բրյուգերյան տիրամայր

**Բրյուգեյան տիրամայրը**, Տիրամոր մարմարյա քանդակը նորածին Քրիստոսի հետ։

## Ընդհանուր նկարագիր
250px|մինի|Բրյուգեյան Տիրամայր
Բարձրությունը 128 սմ, ստեղծվել է Միքելանջելո Բուոնարոտտիի կողմից, 1501-1504 թվականներին, որից հետո ավարտին է հասցնում Վատիկանի «Պիետան»։ Դա Միքելանջելոյի միակ գործն էր, որը դեռևս նրա կենդանության օրոք տարվել է Իտալիայից, որպեսզի զարդարեն Բրյուգգե քաղաքի Աստվածամոր տաճարը։

Արձանն ի սկզբանե նախատեսված է եղել խորանի համար, որը շատ դետալներում հեռանում է եկեղեցական կանոններից։

Աստվածամայրն իրեն չի սեղմել որդուն և նույնիսկ չի նայում նրան. նրա հայացքը ուղղված է այլ կողմ այնպես, կարծես կանխորոշված էր իր ճակատագիրը։

Քրիստոսը նույնպես կարծես թե պատրաստ է թողնել մորը և ուզում է միանալ աշխարհի մարդկանց։

## Քանդակի «ճակատագիր»
Քանդակը երկու անգամ հեռացվել է Բրյուգգեից, օկուպանտների հրամանով՝ Հեղափոխության տարիներին և Երկրորդ համաշխարհային պատերազմի ժամանակ։

1944 թվականին նահանջող գերմանացի ֆաշիստները քանդակը քաղաքից հանեցին՝ «Կարմիր խաչի» բեռնատարների ներքնակների տակ։ Վատիկանի «Պիետայի» ֆանատների հարձակումից հետո 1972 թվականին Բրյուգեի իշխանությունը որոշեց արվեստի գործը վերցնել ապակե պաշտպանիչ շերտի տակ։

## Գրականություն
* 
* 

Կատեգորիա:Միքելանջելոյի ստեղծագործություններ
Շաբաթվա օրեր

**Շաբաթվա օրերի** անունները տարբեր լեզուներում կազմված են կամ թվականներից, կամ երկնային մարմինների անուններից։ Եվրոպական լեզուներում երկնային մարմինների անուններից են ,  «Արևային օր»,  «Լուսնի օր»։ Այդ անունները հայերենում կազմված են թվականներից․ ընդ որում կիրակին շաբաթվա առաջին օրն է, երկուշաբթին ՝ շաբաթվա երկրորդ օր, երեքշաբթին՝ երրորդ օր, այսպես նաև չորեքշաբթի, հինգշաբթի։ Ասորական ծագում ունի ուրբաթ բառը և նշանակում է պատրաստություն, նախապատրաստություն, քանի որ այդ օրն էին մարդիկ անում բոլոր գործերը, որը չէր կարելի անել շաբաթ օրը՝ այն սուրբ պահելու համար։ Մեկ այլ կարծիքով նշանակում է բոթ, սուգ, քանի որ այդ օրը Ադամն ու Եվան վտարվեցին դրախտից։

Ըստ Աստվածաշնչի՝ աշխարհի վեցօրյա արարչագործությունից հետո Աստված յոթերորդ՝ շաբաթ օրը, հանգիստ առավ․ ահա թե ինչու շաբաթ բառի բուն նշանակությունն է խաղաղություն, դադար, հանգիստ։ Բառը եբրայերենից փոխառությամբ անցել է բազմաթիվ լեզուների՝ sabatum - լատիներենին, sabato - իտալերենին։

## Ծանոթագրություններ
Իջևանի պատմաերկրագիտական թանգարան

**Իջևանի պատմաերկրագիտական  թանգարան**, հիմնադրվել է 1955 թվականին Իջևանի գործկոմի կողից։ Այցելուների համար գործում  է 1997 թվականից, գտնվում է քաղաք մտնելու ճանապարհի աջակողմյան հատվածում։ Համարվել է հարուստ ժառանգություն ունեցող թանգարաններից մեկը։ Թանգարանում գործում են չորս բաժին և հինգ ցուցասրահ։ 1992 թվականին Իջևանի պատմաերկրագիտական թանգարանից Սարդարապատի հերոսամարտի և Երևանի հեղափոխության (այժմ՝ Հայաստանի պատմության թանգարան) թանգարաններ են տեղափոխում շուրջ 1600 ցուցանմուշներ։

## Պատմություն
### Նմուշների  նկարագրություն
Իջևանի պատմաերկրագիտական թանգարանում կան իրեր, որոնք պատկանում են մ.թ.ա 3-2-րդ հազարամյակին, ինչպես նաև ուրարտական շրջան ից, երրորդ հազարամյակից մեզ են հասել սակր։ Պատմաերկրագիտական թանգարանի այցելուները այստեղ կարող են գտնել Սարգիս Կասյանի աշխատանքային մի շարք իրեր, ինչպես օրինակ՝ հեռախոսը Մորզեի այբուբենով, որով Սարգիս Կասյանը 1920 թ. նոյեմբերի 30-ին հեղկոմի անունից, Հայաստանի Սովետականացման մասին հեռագրում է Վլադիմիր Լենինին։ Այստեղ կարելի է գտնել 1918 թ. արտադրության դազգահ, որն օգտագործել են Քարվանսարայի և Շամշադինի պարտիզանները, ռադիոընդունիչ, որը Իոսիֆ Ստալինը նվիրել է առաջինը Բեռլին մտած տանկիստին։ Ռուս տանկիստն ապրել է Թիֆլիսում և Կալինինգրադ տեղափոխվելիս նվիրել այն իր հայ հարևանին։ Այնուհետև այս հայը վերահաստատվելով Իջևանում` ռադիոընդունիչը հանձնել է թանգարանին։ Բակում տեղ գտած թնդանոթներից մեկը պատրաստվել է 1906 թվականին Պետերբուրգում, մասնակցել է Առաջին համաշխարհային պատերազմին և հեղափոխական կռիվներին, իսկ երկրորդը` պատրաստված 1927 թվականին Եկատերինբուրգում, մասնակցել է Երկրորդ աշխարհամարտին։

## Թանգարանի  բաժիններ
* Տեղեկատվական
* Բնության
* Հնագիտության
* Ազգագրության
* Մեր հերոսներ

Թանգարանը բաց է երկուշաբթիից - ուրբաթ, ժամը` 10:00-17:00։

## Պատկերասրահ

Իջևանի թանգարան.jpg|Իջևանի թանգարանի ներսում
Մշակույթային.jpg|Իջևանի պատմաերկրագիտական թանգարանի նմուշներից


## Ծանոթագրություններ

Կատեգորիա:Տավուշի մարզի թանգարաններ
պ
Կատեգորիա:1955 հիմնադրված թանգարաններ
Կատեգորիա:1955 հիմնադրումներ Հայաստանում
Բազիլիկա Սան Լորենցո

**Բազիլիկա Սան-Լորենցո** (), ամենամեծ և ամենահին եկեղեցիներից մեկը, որը գտնվում է Իտալիայի Ֆլորենցիա քաղաքի կենտրոնական մասում։ Այստեղ առաջին եկեղեցին կառուցվել է 4-րդ դարում, այնուհետև 11-րդ դարում այն վերակառուցվեց ռոմանական ոճով։ Վերածննդի ոճով ժամանակակից եկեղեցական շինությունը կառուցվել է 15-րդ դարում հանրաճանաչ ճարտարապետ Ֆիլիպո Բրունելլեսկիի կողմից։ Ներսից տաճարը զարդարում են արվեստի բազմաթիվ ստեղծագործություններ. Դոնատելլոյի երկու ամբիոնների աշխատանքները, հին կտրվածքների ձևավորումները, Վերոկկիոյի Պիերոյի և Ջովաննի Մեդիչիի սարկոֆագը, Միքելանջելոյի Մեդիչիի դամբարանը։

Այստեղ հանգչում են Մեդիչի ընտանիքի ամենահայտնի անդամները՝ սկսած Կոզիմոյից մինչև Կոզիմո 3-րդը։

## Պատմություն
Սան Լորենցիոյի տաճարը հիմնվել է 393 թվականին։ Սան Լորենցոյի աղոթատունը ընդարձակ/մոտ 11 մետր/ քառակուսի սենյակ է՝ ծածկված գմբեթով։ 11-րդ դարում տաճարը վերակառուցվել է ռոմանական ոճով, իսկ 15-րդ դարում Բազիլիկան կրկին վերանորոգվել է։ Մասնավորապես, Կոզիմո Մեդիչիի պատվերով Բրունելլեսկին վերակառուցեց հին սոկրիստին։

Ավելի ուշ, Միքելանջելոյի նախագծով, տրանսեպտի մյուս կողմից Լորենցոյի և Ջուլիանո Մեդիչիի գերեզմաններով վերակառուցվեց Նոր Սակրիստիան և կառուցվեց Լաուրենցիանի գրադարանը։ Լեվ 10-րդ Հռոմի պապը հանձնարարեց Միքելանջելոյին եկեղեցու երեսպատումը, բայց աշխատանքն այդպես էլ չկատարվեց։ 17-րդ դարում եկեղեցում կառուցվեց մեծ գմբեթով արքայազների կապելլան։
  
Արքայազների կապելլան. Մեդիչի ընտանիքի հերցոգական ճյուղի գրեթե բոլոր անդամները թաղված են աճյունախորշում։ Մատտեո Նիջետտին 1604 թվականին սկսեց ձևավորել արքայազների կապելլան։ Կապելլայում տեղադրված են մարմարյա զարդարանքներ և խճանկարներ, որոնց վրա տեղադրված են Տոսկանիայի Հերցոգության քաղաքների զինանշանները։ Կապելլան այդպես էլ չկառուցվեց։ Քանդակների համար նախատեսված գրեթե բոլոր խորշերը դատարկ են։ Տեղադրվել են միայն երկու քանդակ՝ Ֆերդինանդ 1-ի և Կոզիմո 2-րդ Մեդիչիի։ Կապելլայի նկարազարդումները կատարվել են Պիերո Բենվենուտի կողմից 1826 թվականին։ Կոզիմո Մեդիչիի գերեզմանը գտնվում է կապելլայի խորանի կողքին։
Սան Լորենցիոյի եկեղեցու տարածքում ըստ Assassin's Creed II. խաղի սյուժեի տեղի է ունեցած գործողությունների ժամանակ գլխավոր հերոսը մտնում է եկեղեցու բակ, որպեսզի գտնի և սպանի քաղաքի իշխանությունը զավթած կուսակրոն Ջիրոլամո Սավոնարոլի պաշտպանին։ Կարճատև խոսակցությունից հետո հանցագործը բարձրանում է տանիք, հասնում և սպանում է նրան։

## Ծանոթագրություններ

## Գրականություն
* Флоренция. История, искусство, фольклор. «Бекоччи Эдиторе», Флоренция, 2000.

Կատեգորիա:Վերածննդի ճարտարապետություն
Էլեկտրական լուսավորություն

**Էլեկտրական լուսավորություն**, լիցքավորված մասնիկների ուղղորդված շարժումն է էլեկտրական դաշտի ազդեցության տակ։ Այդպիսի մասնիկներ կարող են լինել հաղորդիչներում էլեկտրոնները, էլեկտրոլիտներում՝ իոնները, իսկ կիսահաղորդիչներում էլեկտրոններն ու խոռոչները, որը կոչվում է էլեկտրոնախոռոչային հաղորդագրություն։

## Պատմություն

Այն ժամանակ, երբ ստեղծագործում էր Պետրովը, շատ քիչ բան էր հայտնի էլեկտրական հոսանքի մասին։ Հոսանքի միակ աղբյուրը Վոլտյան սյունն էր, որն իրենից ներկայացնում էր իտալացի ֆիզիկոս Ա. Վոլտայի հայտնագործած գալվանական էլեմենտների մարտկոց։ Հենց այդ սարքի օգնությամբ էլ Պետրովը 1802 թվականին ստացել է էլեկտրական աղեղը։ 1801 թվականին Լ. Տենարը էլեկտրոնական հոսանքով պլատինե հաղորդալարը հասցրել է շիկացման աստիճանի։ 4200 գալվանական էլեմենտներից կազմված մարտկոցով կատարեց բազմաթիվ փորձերից ստացված արդյունքները Պետրովն ամփոփում է 1803 թվականին հրատարակած գրքով, որի մեջ էլեկտրական աղեղի մասին գրում է. «Եթե ապակե թեթեղիկի կամ ապակե ոտքերով նստարանի վրա դրվի 2 կամ 3 փայտածուխ... և եթե հետո մետաղի մեկուսացված հաղորդիչները, որոնք միացված են հսկայական մարտկոցի 2 բևեռներին, մոտեցվեն իրար՝ 1-3 հեռավորությամբ, ապա նրանց միջև կառաջանա չափազանց պայծառ, սպիտակ գույնի լույս կամ բոց, որից այդ ածուխները արագ կամ դանդաղ կվառվեն և անդուր մթությունը բավական պարզ կլուսավորվի»։

## Ծանոթագրություններ

Կատեգորիա:Լուսավորություն
Կատեգորիա:Լամպեր
Լոնդոնի կենդանաբանական այգի

**Լոնդոնի կենդանաբանական այգին**, աշխարհի ամենամեծ ու հին կենդանաբանական այգիներից մեկը։ Այն գտնվում է Վեստ-Էնդ շրջանում, Ռիջենթ-պարկի հյուսիսային մասում։ Կենդանաբանական այգին հիմնվել է 1828 թվականի ապրիլի 27-ին։ Այն նախատեսված էր բացառապես գիտական աշխատանքների համար։

## Պատմություն
Լոնդոնի կենդանաբանական այգին գտնվում է Վեստ-Էնդ շրջանում, Ռիջենթ-պարկի հյուսիսային մասում։ Կենդանաբանական այգին հիմնվել է 1828 թվականի ապրիլի 27-ին։ Այն նախատեսված էր բացառապես գիտական աշխատանքների համար։
Կենդանաբանական այգու հիմնադրման մեջ մեծ ներդրում ունեն քաղաքական գործիչ Ստեմֆորդ Ռաֆֆլզը` Սինգապուր քաղաքի հիմնադիրը (Բրիտանիայում նրան անվանում են «Սինգապուրի և Լոնդոնի կենդանաբանական այգու հայր») և հայտնի քիմիկոս Հեմֆրի Դեյվը։

Լոնդոնյան կենդանաբանական այգու բացումը տեղի է ունեցել միայն 1847 թվականին։ 2008 թվականի տվյալներով այս այգում գտնվում է առավել քան 16 802 առանձին կենդանիների 755 տեսակներ։ Այստեղ են գտնվում աշխարհում առաջինը հանդիսացող հանրային տաղավարները, որտեղ պահվում են սողուններ, միջատներ, ակվարիումներ, մանկական կենդանաբանական այգի։ 2001 թվականին փղերը, ռնգեղջյուրները և ուրիշ այլ մեծ կենդանիներ լոնդոնյան կենդանաբանական այգուց տեղափոխվեցին Բեդֆորդի կենդանաբանական այգի։

## Կլոր տուն
1933 թվականին ճարտարապետ Բերտոլդ Լյուբետկինի նախագծով կառուցված գորիլաների համար նախատեսված «Կլոր տունը» (անգլ. Round House) դարձավ առաջին մոդեռնիստական շենքերից մեկը Մեծ Բրիտանիայում։ 1934 թվականին Լյուբետկինի նախագծով կառուցվեց պինգվինների համար նախատեսված լողավազան։

## Կենդանիներ
Լոնդոնյան կենդանաբանական այգում ապրում էր միակ կվագան` զեբրերի մի տեսակ, որին հաջողվել է լուսանկարել, ինչպես նաև միակ թայսմանական գայլ, որը հանդիսանում է մահացած կաթնասուն, որի կյանքի մասին կենդանաբանական այգում հասցրել են ֆիլմ նկարահանել։ Բացի այդ, Եվրոպայում առաջին բեգեմոտը եղել է հենց այս կենդանաբանական այգում։ Իսկ երբ 1880 թվականին այգում հայտնվեց փիղ Ջամբոն, նրա անունը դարձավ հատուկ անուն անգլերենում, մեծ իրերի նշանակումերի համար։

## Առյուծների տարածք
Լոնդոնի կենդանաբանական այգու ասիական առյուծները բնակվում են մի տարածքում, որը շրջապատված է պարսպով։ Այն բացվել է 2016 թվականի գարնանը թագուհի Էլիզաբեթ 2-րդի կողմից։ Պարսպի մակերեսը 2500 քառակուսի մետր (27,000 քառակուսի ոտնաչափ) է և իր տեսքով հիշացնում է Հնդկաստանի ազգային պարկը։

## Ծանոթագրություններ

Կատեգորիա:Կենդանաբանական այգիներ